IVL บวก 3% นิวไฮรอบ 2 ปี รับกำไร Q1 โต 9 เท่า โบรกฯ มอง Q2 ฟื้นตัวต่อ
IVL บวก 3% นิวไฮรอบ 2 ปี รับกำไร Q1 โต 9 เท่า โบรกฯ มอง Q2 ฟื้นตัวต่อ ล่าสุด อยู่ที่ 49.25 บาท บวก 1.50 บาท หรือ 3.14% มูลค่าซื้อขาย 1.30 พันล้านบาท
IVL บวก 3% นิวไฮรอบ 2 ปี รับกำไร Q1 โต 9 เท่า โบรกฯ มอง Q2 ฟื้นตัวต่อ ล่าสุด อยู่ที่ 49.25 บาท บวก 1.50 บาท หรือ 3.14% มูลค่าซื้อขาย 1.30 พันล้านบาท
6 พ.ค. 2564

ผู้สื่อข่าวรายงานว่า ราคาหุ้น บริษัท อินโดรามา เวนเจอร์ส จำกัด (มหาชน) หรือ IVL ล่าสุด ณ เวลา 14.47 น. อยู่ที่ 49.25 บาท บวก 1.50 บาท หรือ 3.14% สูงสุดที่ 50 บาท ต่ำสุดที่ 47 บาท ด้วยมูลค่าซื้อขาย 1.30 พันล้านบาท

ทั้งนี้ราคาหุ้น IVL ปรับตัวขึ้นสูงสุดในรอบ 2 ปี นับตั้งแต่ราคาหุ้นอยู่ที่ระดับ 49.25 บาท เมื่อวันที่ 11 เม.ย.2562 โดย IVL รายงานผลการดำเนินงานงวดไตรมาส 1/64 มีกำไรสุทธิ 6.01 พันล้านบาท เพิ่มขึ้น 953% เมื่อเทียบจากปีก่อนมีกำไรสุทธิ 570.72 ล้านบาท
ด้าน บล.โนมูระ พัฒนสิน ระบุในบทวิเคราะห์ (6 พ.ค.) ว่า มองปัจจัยบวกจากงบไตรมาส 1/64 ที่ออกมาสูงกว่าบล.โนมูระ พัฒนสิน คาดที่เกิดจาก stock gain คงมุมมองราคาหุ้นปรับตัวขึ้นเร็วรับการฟื้นตัวของกำไรไปมากแล้ว มองผู้มีหุ้นสามารถ let profit run รอดูแนวโน้มการฟื้นตัวของ spread PET ในปี 2565 ได้ จากมีการฟื้นตัวของกำไรปี 2564 (ฟื้นทุกธุรกิจ) รองรับ
ทั้งนี้คาดกำไรปกติไตรมาส 2/64 ฟื้นตัวสูงเมื่อเทียบจากปีก่อน จาก 1) ปริมาณขาย ที่เพิ่มทั้ง PET และ Fibers และ 2) อัตรากำไรที่ฟื้นทั้ง PET/IOD/Fibers จากผลกระทบ COVID-19 ลดลง ส่วนเมื่อเทียบจากไตรมาสก่อน ลดลงตาม stock gainเป็นหลัก กลบ i) ปริมาณขายรวมที่ทรงตัวเมื่อเทียบจากไตรมาสก่อน โดย IOD ดีขึ้นจากไม่มีผลกระทบหน้าหนาว และเริ่มเข้าสู่ driving season กลบกับ PET ที่ชะลอ (ฐานสูงจากการเร่ง re-stock ในไตรมาส 1/64) และ ii) อัตรากำไรที่ดีขึ้นของทั้ง PET/ IOD และ Fibers ตามการฟื้นตัวของ demand
 